***Азбука за непослушните*** — роман на македонскиот романсиер, драматург, поет, есеист, критичар и книжевен теоретичар Венко Андоновски, објавена во 1994 година.

За книгата
----------

Дејството на романот *Азбука за непослушните* е сместен во 863 година, во манастирот Полихрон на Олимп, пред заминувањето на Светите браќа во мисијата во Моравија. Приказната за послушните и непослушните ја раскажува, односно запишува, еден нем свештеник во манастирот. Андоновски поставува директни прашања до читателот, испитувајќи колку знае за себе, за својата историја, за Библијата, за митологијата и за фолклорот. Во исто време, тој создава „воскреснување на замрените букви", кои со својот фиксиран правопис зборуваат за ликовно поимање на стварноста. Дешифрира архаични зборови/архаизми и ја реактуелизира глаголицата, создавајќи приказна зад секоја буква. Со овој роман Андоновски го плени читателот со свежа интерпретација на средниот век и просторот во кој живееме.

Андоновски во романот алегорично го прикажа светот во кој живееме како убав и мистериозен ковчег во кој ги чуваме нашите тајни, скапоцености и спомени и често гордо им го покажуваме на сите; метафорично, човекот во ковчегот, веројатно како негова најголема вредност, оди во своето последно почивалиште. Секое поглавје во романот започнува со писмо од феникиското писмо и развива приказна за судирот помеѓу доброто и злото. Времето во кое е сместена приказната е апокалиптично време: зборот, буквата, културата, сè е во криза и тоа е вистинската можност за крај на еден космички циклус и почеток на друг. Дали вредностите изградени до тој момент ќе пропаднат? Токму тоа се случи, злото преовладало, доброто занемело, убавината се повлекла пред брзината и алчноста, правдата пред неправдата, а неписменоста ја заменила писменоста. *Азбуката за непослушните* е роман во кој, спротивно на Библијата, идејата за послушност е демонска, а идејата за непослушност е божествена. Злото бара послушност. И тогаш се поставува прашањето што воопшто се променило од средниот век до денес.

Изданија на други јазици
------------------------

Српското издание на книгата го објавила издавачката куќа *Архипелаго* од Белград во 2017 година во антологиското издание „100 словенски романи", во превод на Мирослав Мрковиќ. 

На руски јазик книгата е објавена двапати.

На хрватски јазик, во превод на македонистот Борислав Павловски, книгата ја издала издавачката куќа ТРИМ-прес во 2021 година.

Наводи
------

1. ↑  „Азбука за непослушните". *antolog.mk*. Посетено на 9. 11. 2022. Проверете ги датумските вредности во: `|accessdate=` (help)
2. ↑  Андоновски, Венко (2017). *Азбука за непослушне*. Београд: Архипелаг. стр. 117–119, унутрашња страна омотног листа. ISBN 978-86-523-0248-2.
3. ↑  „AZBUKA ZA NEPOSLUŠNE". *tim-press.hr*. Посетено на 9. 11. 2022. Проверете ги датумските вредности во: `|accessdate=` (help)
4. ↑  „VENKO ANDONOVSKI". *arhipelag.rs*. Посетено на 9. 11. 2022. Проверете ги датумските вредности во: `|accessdate=` (help)
5. ↑  „Азбука за непослушне / Венко Андоновски". *plus.cobiss.net*. Посетено на 9. 11. 2022. Проверете ги датумските вредности во: `|accessdate=` (help)
6. ↑  „„Азбука за непослушните" на Венко Андоновски по втор пат објавена на руски jазик". *Независен*. 07.12.2022. Посетено на 08.07.2023. Проверете ги датумските вредности во: `|accessdate=, |date=` (help)
7. ↑  „Романот „Азбука за непослушните" од Венко Андоновски преведен на хрватски". *А1 он*. 22.06.2021. Посетено на 8 јули 2023. Проверете ги датумските вредности во: `|date=` (help)

Надворешни врски
----------------

* Азбука за непослушните на семрежната страница на Антолог
* MIROSLAV MRKOVIĆ - Аналитичка и синтетичка „Азбука" Венка Андоновског - Diplomsko delo
* Licemjerje je pravo lice mediokriteta
* Dvojnost koja uznemirava